Diari Oficial de la Generalitat Valenciana


Sumari del DOGV 8436, del 03-12-2018 (2018/11979)

RESOLUCIÓ de 28 de novembre de 2018, de la Direcció General d'Universitat, Investigació i Ciència, per la qual s'adjudiquen les ajudes complementàries de les beques destinades a l'activitat de mobilitat d'estudiants per estudis, del Programa Erasmus+, per al curs 2018-2019.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8436

Data del DOGV
:   03-12-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/11627


Data del document
:   28-11-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 28 de novembre de 2018, de la Direcció General d'Universitat, Investigació i Ciència, per la qual s'adjudiquen les ajudes complementàries de les beques destinades a l'activitat de mobilitat d'estudiants per estudis, del Programa Erasmus+, per al curs 2018-2019.  
 [2018/11029]  
Per Ordre 27/2017, de 3 de juliol, de la Conselleria d'Educació, Investigació, Cultura i Esport, s'estableixen les bases reguladores de les ajudes per a complementar les beques per a l'activitat de mobilitat d'estudiants per estudis, del Programa Erasmus+, pertanyents a institucions públiques d'educació superior de la Comunitat Valenciana.  
  
Mitjançant la Resolució de 18 de juny de 2018, de la Conselleria d'Educació, Investigació, Cultura i Esport, es convoquen, per al curs 2018-2019, les ajudes per a complementar les beques per a l'activitat de mobilitat d'estudiants per estudis del Programa Erasmus pertanyents a institucions públiques d'educació superior de la Comunitat Valenciana.  
  
La comissió de valoració reunida en data 9 de novembre de 2018 acorda distribuir l'import global màxim de 600.000 euros assignat a aquestes ajudes, de conformitat amb el que estableix l'apartat octau de la Resolució de 18 de juny de 2018.  
  
L'òrgan instructor formula proposta de concessió, a la vista de l'informe de la comissió en què es concreta el resultat de la valoració de les sol·licituds presentades per les entitats de la Comunitat Valenciana gestores de programes europeus de mobilitat d'estudiants.  
  
Vista la proposta de concessió, i d'acord amb el que estableixen els articles 6 i 9 de l'Ordre 27/2017, de 3 de juliol, i els apartats 7 i 10 de la Resolució de 18 de juny de 2018, per delegació del conseller d'Educació, Investigació, Cultura i Esport, resolc:  
  
Primer  
Concedir les ajudes per a complementar les beques del curs 2018-2019 per a l'activitat de mobilitat d'estudiants, del Programa Erasmus+, per un import global màxim de 600.000 euros (sis-cents mil euros), amb càrrec als pressupostos de la Generalitat per a l'any 2018, aplicació pressupostària 20.57.75.865.07.1, línia de subvenció S3171000, Ajudes Programa Erasmus, del Programa pressupostari 422.60 Universitat i Estudis Superiors.  
La quantia d'aquestes ajudes, expressada globalment per a cada entitat sol·licitant, és la següent:  
  
Universitat de València-Estudi General 300.824,23 €  
Universitat Politècnica de València 142.786,39 €  
Universitat d'Alacant 71.024,45 €  
Universitat Jaume I de Castelló 40.739,37 €  
Universitat Miguel Hernández d'Elx 25.884,18 €  
Escola d'Art i Superior de Disseny de València 7.185,69 €  
Escola d'Art i Superior de Disseny d'Alacant 719,35 €  
Escola d'Art i Superior de Disseny de Castelló 518,66 €  
Escola d'Art i Superior de Disseny d'Alcoi 839,16 €  
Conservatori Superior de Música Joaquín Rodrigo 3.208,55 €  
Conservatori Superior de Música Óscar Esplá 3.213,97 €  
Conservatori Superior de Música Salvador Seguí 1.720,29 €  
Conservatori Superior de Dansa de València 421,61 €  
Escola Superior d'Art Dramàtic 471,27 €  
Escola Superior de Ceràmica de l'Alcora 442,83 €  
Total 600.000,00 €  
  
Segon  
La quantia global assignada a cada entitat sol·licitant es distribuirà entre l'alumnat beneficiari de l'ajuda, seguint l'ordre de puntuació establit en l'apartat nové de la Resolució de 18 de juny de 2018, per l'import en euros que figura en l'annex I de la present resolució.  
  
Tercer  
Aquells beneficiaris esmentats en l'annex I que, per raó de la puntuació obtinguda i del crèdit disponible, no perceben l'import total de l'ajuda que els correspondria, el podran completar amb la quantia de l'import de renúncies o revocacions que entre la resta d'alumnat beneficiari puguen produir-se.  
  
Quart   
L'alumnat que apareix per ordre de puntuació en l'annex II i que, reunint els requisits de la convocatòria, no ha resultat beneficiari, per raó de la puntuació obtinguda i del crèdit disponible, podrà suplir les renúncies o revocacions que entre els beneficiaris puguen produir-se.  
  
  
Cinqué  
En cap cas, la quantia de l'ajuda podrà ser superior a l'import que correspondria per l'estada en el país i pels mesos que van servir per al càlcul de l'ajuda obtinguda, d'acord amb el que estableixen els apartats 7, 8 i 9 de la Resolució de 18 de juny de 2018.  
  
Sisé  
L'alumnat beneficiari haurà d'acreditar davant de l'òrgan corresponent de l'entitat sol·licitant l'estada realitzada. L'import de l'ajuda no podrà ser, en cap cas, superior al que corresponga als mesos acreditats.  
  
Seté  
D'acord amb el que disposa l'apartat onze de la Resolució de 18 de juny de 2018, la quantia global de les ajudes es lliurarà a cada entitat sol·licitant, amb la justificació prèvia davant de la Direcció General d'Universitat, Investigació i Ciència, de l'acte administratiu pel qual l'entitat sol·licitant acorda l'increment de la quantia de la beca al seu alumnat beneficiari, en concepte de beneficiaris de les beques Erasmus+, amb expressió de la seua quantia de complement i del total resultant, així com de la seua notificació a l'alumnat beneficiari.  
  
Aquesta documentació justificativa haurà de ser presentada en el termini de 20 dies naturals des de la publicació de la present resolució de concessió.  
  
Huité  
La present resolució es publicarà en el Diari Oficial de la Generalitat Valenciana i en la pàgina web de la Conselleria d'Educació, Investigació, Cultura i Esport   
http://www.ceice.gva.es/ca/web/universidad/ayudas-y-becas   
  
Nové  
Aquesta resolució produirà efectes des del moment de la seua firma.  
  
Contra la present resolució, que posa fi a la via administrativa, podrà interposar-se amb caràcter potestatiu recurs de reposició davant del conseller d'Educació, Investigació, Cultura i Esport en el termini d'un mes a comptar des de l'endemà de publicar-se en el Diari Oficial de la Generalitat Valenciana, de conformitat amb el que preveuen els articles 114, 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé interposar directament recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de publicar-se en el Diari Oficial de la Generalitat Valenciana, d'acord amb els articles 10, 14 i 46 la Llei 29/1998, de 13 de juliol, reguladora de la jurisdicció contenciosa administrativa.  
   
València, 28 de novembre de 2018.- La directora general d'Universitat, Investigació i Ciència: Josefina Bueno Alonso.